
VŠĮ SEDOS PIRMINĖS SVEIKATOS PRIEŽIŪROS CENTRO DARBUOTOJŲ DARBO LAIKO APSKAITOS ŽINIARAŠČIO PILDYMO TVARKOS APRAŠAS

I SKYRIUS
BENDROSIOS NUOSTATOS

1. VšĮ Sedos pirminės sveikatos priežiūros centro (Toliau-PSPC) darbuotojų darbo laiko tvarkos aprašas (toliau- aprašas) nustato, PSPC ambulatorijos, medicinos punkto, slaugos ir palaikomojo gydymo skyriaus, socialinės globos skyriaus darbuotojų (toliau- darbuotojų), dirbančių pagal darbo sutartis faktiškai dirbto laiko pildymo darbo laiko žiniaraščiuose (toliau – žiniaraštis) tvarką, žiniaraščio pildymo formą ir jo pildymui taikomus sutartinius žymėjimus.
2. Apraše vartojamos sąvokos atitinka Lietuvos Respublikos darbo kodekse (toliau – Darbo kodeksas) ir darbo laiko režimo valstybės ir savivaldybių įmonėse, įstaigose ir organizacijose nustatymo apraše, patvirtintame Lietuvos Respublikos Vyriausybės nutarimu 2017 m. birželio 21 d. Nr.496 „Dėl Lietuvos Respublikos darbo kodekso įgyvendinimo“ vartojamas sąvokas.
3. PSPC vyriausiojo gydytojo įsakymu patvirtintą žiniaraščio formą (aprašo 2 priedas) pildo  PSPC atsakingas darbuotojas, į kurio pareigybės aprašymą įrašyta Žiniaraščio pildymo funkcija, arba juos pavaduojantys asmenys. Žiniaraštis pildomas kiekvieną darbo dieną ir užbaigtas pildyti ne vėliau kaip po kiekvieno mėnesio paskutinę darbo dieną. Už Žiniaraščio pildymą atsakingas darbuotojas, užpildytą ir atspausdintą darbo laiko apskaitos žiniaraštį pasirašo ir pateikia pasirašyti Įstaigos vyriausiajam gydytojui. Sutikrintas Žiniaraštis patvirtinamas ir perduodamas buhalterinės apskaitos skyriui. Atleidžiant darbuotoją, žiniaraštis turi būti pateikiamas darbuotojo atleidimo dieną.

II SKYRIUS
DARBO LAIKO APSKAITOS ŽINIARAŠČIO PILDYMAS

4. Žiniaraščio pildymui turi būti naudojama patvirtinta Darbo laiko apskaitos žiniaraščio forma (Aprašo 2 priedas).
5. Žiniaraštis pildomas už žiniaraščio pildymą atsakingo darbuotojo kompiuteryje.
6. Žiniaraštyje yra pildomi šie duomenys: įstaigos pavadinimas, struktūrinio padalinio pavadinimas, darbo laiko apskaitos metai ir mėnuo, visi įstaigos sąrašuose esančių darbuotojų vardai, pavardės, jų pareigos, žiniaraščio numeris , darbo grafiko numeris ir nustatytas darbo laiko valandų skaičius per mėnesį.
7. Žiniaraštyje žymima darbuotojo kiekvieną dieną dirbtas laikas ir neatvykimo į darbą atvejai. Darbo laikas žymimas valandomis (minutės žymimos šimtosiomis dalimi), o neatvykimo į darbą atvejams taikomas Darbo laiko apskaitos žiniaraščio sutartinis žymėjimas ( Aprašo 1 priedas). Į Žiniaraštį privaloma įtraukti darbuotojo faktiškai dirbtus viršvalandžius, darbo laiką švenčių dieną, darbo laiką poilsio dieną, darbo laiką naktį, darbo laiką pagal susitarimą dėl papildomo darbo. Darbuotojo faktiška darbo laiko trukmė ir neatvykimo į darbą atvejai Žiniaraštyje pildomi pagal dokumentus, kuriais yra įforminta darbo laiko trukmė ir neatvykimo į darbą atvejai. Darbuotojas turi teisę susipažinti su savo Žiniaraščio išrašu.
8. Kiekvienam darbuotojui Žiniaraštyje skiriamos trys eilutės:
8.1. Pirmoje eilutėje nurodomas faktiškai dirbtas laikas (viršvalandžiai ir atskirai naktį dirbtas laikas) ir neatvykimo į darbą atvejai, išskyrus  šio Aprašo 8.3 papunktyje nurodytus neatvykimo į darbą atvejus;
8.2. Antroje eilutėje nurodomas laikas, dirbtas esant nukrypimų nuo normalių darbo sąlygų;
8.3. Trečioje eilutėje žymimi neatvykimo į darbą atvejai, kurie Darbo kodekso nuostatas prilyginti darbo laikui.
9. Žiniaraščio 1-12 skiltyse nurodomas darbo laiko balansas. Čia skiriamos dvi pagrindinės grupės:
9.1. Faktiškai dirbtas laikas, išskiriant nedirbtą laiką, prilygintą darbo laikui;
9.2. Neatvykimas į darbą.
10. Faktiškai dirbtą laiką sudaro  PSPC darbo tvarkos taisyklėse ir darbo sutartyje numatytas kasdienis darbo laikas ir viršvalandžiai. Tarnybinės komandiruotės prilyginamos faktiškai dirbtam laikui.
11. Žiniaraščio 10 skiltyje nurodomi kiekvieno darbuotojo neatvykimo į darbą atvejai per mėnesį pagal atskiras jų rūšis, vadovaujantis Darbo laiko apskaitos žiniaraščio sutartiniu žymėjimu (Aprašo 1 priedas).
12. Žiniaraščio 11 ir 12 skiltyse nurodomi kiekvieno darbuotojo neatvykimo į darbą atvejų per mėnesį pagal atskiras jų rūšis kiekis ( dienų skaičius ir valandų skaičius).
13. Žiniaraščio faktiškai dirbto laiko ir neatvykimo į darbą atvejų per mėnesį suminėje eilutėje nurodomas visų Žiniaraštyje esančių darbuotojų faktiškai dirbtas laikas ir neatvykimo į darbą bendras dienų ir bendras valandų skaičius.
14. Darbuotojas privalo nedelsdamas informuoti savo tiesioginį vadovą apie neatvykimą į darbą, nurodydamas neatvykimo priežastį(-is) ir trukmę. Kai neatvykimo į darbo priežastis yra nedarbingumas patekus į stacionarią gydymo įstaigą arba nedarbingumas prasideda darbuotojui suteiktų atostogų metu, darbuotojas privalo pirmąją nedarbingumo dieną apie tai pranešti ne tik savo tiesioginiam vadovui, bet ir už Žiniaraščio pildymą atsakingam darbuotojui.  Jeigu darbuotojas dėl sveikatos būklės, dėl nelaimingo atsitikimo pakeliui į darbą ar iš darbo negali pranešti apie savo neatvykimą į darbą arba dėl kitų priežasčių neatvyksta į darbą, apie tai, kad darbuotojo nėra darbe, įstaigos vadovą ir už  Žiniaraščio pildymą atsakingą darbuotoją privalo informuoti darbuotojo tiesioginis vadovas.

III SKYRIUS
BAIGIAMOSIOS NUOSTATOS

15. Šis Aprašas gali būti keičiamas ir papildomas Įstaigos vyriausiojo gydytojo įsakymu.



                                                                                         VšĮ Sedos pirminės priežiūros centro   
                                                                                          darbo laiko apskaitos žiniaraščio                  
	   pildymo tvarkos aprašo 1 priedas


DARBO LAIKO APSKAITOS ŽINIARAŠČIO SUTARTINIS ŽYMĖJIMAS

	Eilės Nr.
	Rodiklio pavadinimas
	Lietuvos Respublikos darbo kodekso (DK) straipsniai
	Sutartinis žymėjimas

	1.
	Darbo poilsio dienomis
	DK 144 str. 1 d.
	DP

	2.
	Darbas švenčių dienomis
	DK 144 str. 2 d.
	DS

	3.
	Darbas naktį
	DK 117 str. 1 d.; DK 144 str. 3 d.
	DN

	4.
	Viršvalandinis darbas
	DK 119 str. 1 d.; DK 144 str. 4 d.
	VD

	5.
	Viršvalandžiai komandiruotėse
	DK 144 str. 4 d.; DK 107 str. 4 d.
	VK

	6.
	Viršvalandžiai naktį
	DK 144 str. 4 d.
	VN

	7.
	Viršvalandinis darbas poilsio dieną
	DK 144 str. 4 d.
	VP

	8
	Viršvalandinis darbas šventinę dieną
	DK 144 str. 4 d.
	VS

	9.
	Darbas esant nukrypimų nuo normalių darbo sąlygų
	DK 144 str. 4 d.
	KS

	10.
	Budėjimas namuose
	DK 118 str. 4 d.
	BN

	11.
	Budėjimas darbe
	DK 118 str. 1,2 d.
	BĮ

	12.
	Laikas naujo darbo paieškoms
	DK 64 str. 6 d.
	ID

	13.
	Privalomų medicininių apžiūrų laikas
	DK 111 str. 2 d. 6 p.
	MD

	14.
	Papildomos poilsio dienos, suteiktos už darbą, virš kasdieninio darbo laiko trukmės, darbo poilsio ir švenčių dienomis
	DK 107 str. 4 d.; DK 144 str. 5 d.
	V

	15.
	Papildomas poilsio laikas darbuotojams, auginantiems neįgalų vaiką iki 18 metų, arba vieną, du, tris ir daugiau vaikų iki 12 metų
	DK 138 str. 3, 4 d.
	M

	16.
	Nedarbingumas dėl ligos ar traumų
	DK 111 str. 
	L

	17.
	Nedarbingumas ligoniams slaugyti, turint pažymas
	DK 137 str. 1 d. 4 p.
	NS

	18.
	Neapmokamas nedarbingumas
	DK 111 str. 2 d. 9 p.
	N

	19.
	Kasmetinės atostogos d.d.
	DK 126 str. 2 d.;  VTĮ 30 str.
	A

	20.
	Kasmetinės atostogos k.d.
	DK 126 str. 3 d.; VTĮ Nr.VIII-1316 pakeitimo įstatymo Nr. XIII- 1370 3 str. 1 d.
	AA

	21.
	Mokymosi atostogos
	DK 135 str. 
	MA

	22.
	Nemokamos atostogos
	DK 137 str. 
	NA

	23.
	Kūrybinės atostogos
	DK 144 str. 
	KA

	24.
	 Nėštumo ir gimdymo atostogos
	DK 132 str. 
	G

	25.
	Tėvystės atostogos
	DK 133 str. 
	TA

	26.
	Atostogos vaikui prižiūrėti kol jam sueis 3 metai
	DK 134 str. 
	PV

	27.
	Tarnybinė komandiruotė darbo dieną
	DK 107str. 
	K

	28.
	Tarnybinė komandiruotė švenčių dieną
	DK 107 str. 
	KH

	29.
	Tarnybinė komandiruotė poilsio dieną
	DK 107 str. 
	KP

	30.
	Kvalifikacijos kėlimas
	DK 111 str. 2 d. 5 p.
	KV

	31.
	Valstybinių, visuomeninių ir piliečio pareigų vykdymas
	DK 127 str. 4 d. 8 p.
	VV

	32.
	Prastova
	DK 111 str. 2 d. 7 p.
	PK

	33.
	Prastova ne dėl darbuotojo kaltės
	DK 47 str.
	PN

	34.
	Pravaikšta ir kitoks neatvykimas į darbą be svarbios priežasties
	DK 58 str. 3 d.
	PB

	35.
	Nušalinimas nuo darbo
	DK 49 str.; DK 111 str. 2 d. 8 p.
	NN

	36.
	Poilsio dienos
	DK 124 str. 
	P

	37.
	Švenčių dienos
	DK 123 str. 
	S

	38.
	Streikas
	DK 244 str. 
	ST

	39.
	Karinė tarnyba
	DK 61 str. 4 d.
	KT

	40.
	Mokomosios karinės pratybos
	DK 61 str. 4 d.
	KM

	41.
	Neatvykimas į darbą administracijos leidimu (Papildomos garantijos gerinti profesinių sąjungų nariams ir kt.)
	Nacionalinė kolektyvinė sutartis; Administracijos kolektyvinė sutartis
	NM

	42.
	Apmokamos poilsio dienos (sutrumpinta darbo savaitė, arba darbo valandos auginantiems vaikus iki 3 m., dienos suteiktos už veiklos vertinimą ir kt.)
	DK 112 str. 5 d.;
Administracijos kolektyvinė sutartis
	PM



                                                             ___________________


